Bryce Dallas Howard

**Bryce Dallas Howard** (lahir Mac&nbsp;2,&nbsp;1981) ialah seorang pelakon, penulis dan pengarah Amerika Syarikat. Beliau membuat penampilan lakonan pertamanya sebagai pelakon tambahan dalam filem bapanya, *[[Parenthood (filem)|Parenthood]]* (1989) dan kemudiannya melakonkan peranan-peranan kecil dalam filem serta membuat penampilan pentas untuk beberapa tahun berikutnya. Semasa tempoh ini, beliau juga menghadiri Tisch School of the Arts di Universiti New York, kemudiannya menerima Sarjana Muda Seni Halus dan pergi ke sekolah drama. Selepas mendapat perhatian M. Night Shyamalan, beliau memilihnya untuk berlakon dalam filem *[[The Village (filem 2004)|The Village]]* (2004) dan kemudiannya dalam *[[Lady in the Water]]* (2006). Lakonannya dalam *[[As You Like It (filem 2006)|As You Like It]]* (2006), diarahkan oleh Kenneth Branagh mendapatkannya pencalonan Anugerah Golden Globe. Pada tahun 2006, beliau menulis dan mengarah filem pendek *Orchids*.

Howard menjadi lebih terkenal selepas peranannya sebagai Victoria dalam *[[The Twilight Saga: Eclipse]]* (2010). Filem ini serta *[[Terminator Salvation]]* (2009) mencapai kejayaan komersia tetapi mendapat ulasan bercampur daripada pengkritik. Pada tahun 2011, beliau mempunyai watak sokongan dalam *[[50/50 (filem 2011)|50/50]]* dan *[[The Help (filem)|The Help]]*. Beliau juga melakonkan watak utama, Claire Dearing dalam *[[Jurassic World]]* (2015).

## Kehidupan awal
Howard dilahirkan di Los Angeles, California, anak kepada penulis, Cheryl Howard Crew (née Alley) dan pelakon-pengarah, Ron Howard, pada Mac&nbsp;2,&nbsp;1981. Datuk dan nenek sebelah bapa beliau adalah pelakon, Rance dan Jean Howard. Bapa saudaranya adalah pelakon, Clint Howard. Beliau dibesarkan di Westchester County, New York dan di sebuah ladang di Greenwich, Connecticut. Howard menghadiri Stagedoor Manor, kem seni persembahan di bahagian utara negeri New York bersama pelakon, Natalie Portman. Selepas menghadiri Sekolah Greenwich Country Day School sehingga tahun 1996 dan menamatkan pengajian dari Sekolah Tinggi Byram Hills pada tahun 1999, Howard belajar di Tisch School of the Arts di Universiti New York selama tiga tahun. Beliau menamatkan pengajian dengan Sarjana Muda Seni halus dalam drama pada tahun 2003.

## Karier

### 1989–2006

Selepas penampilan filem pertamanya, *[[Parenthood (filem)|Parenthood]]*, sebagai pelakon tambahan yang tidak dikredit, Howard berperanan sebagai pelakon tambahan dalam filem bapanya, *[[Apollo 13 (filem)|Apollo 13]]* (1995) dan *[[How the Grinch Stole Christmas (filem)|How the Grinch Stole Christmas]]*. Untuk beberapa tahun berikutnya, Howard muncul dalam pementasan New York. Antara pementasan ini adalah *House and Garden*, produksi tahun 2002 yang diadakan di Manhattan Theatre Club. Semasa berlakon sebagai Rosalind dalam produksi *[[As You Like It]]*, Howard menarik perhatian pengarah, M. Night Shyamalan. Beliau kemudiannya membintangi *[[Book of Love (filem 2004)|Book of Love]]*.

Beliau kemudiannya berlakon dalam *[[The Village (filem 2004)|The Village]]* (2004). Lakonannya dipuji oleh pengkritik dan Howard dicalonkan untuk beberapa anugerah. *The Village* mencapai kejayaan komersial tetapi menerima ulasan bercampur. Selepas itu, Howard dipilih oleh Lars Von Trier untuk menggantikan Nicole Kidman sebagai Grace Mulligan dalam *[[Manderlay]]*, sekuel kepada *[[Dogville]]* (2003).

Howard bersatu kembali bersama Shyamalan untuk *[[Lady in the Water]]* dimana beliau berlakon sebagai Story. Seterusnya, beliau sekali lagi berlakon sebagai Rosalind dalam As You Like It. Howard dicalonkan Anugerah Golden Globe pada tahun 2008. Pada tahun itu juga, beliau menulis dan mengarahkan filem pendek, *Orchids*.

### 2007–sekarang

Pada tahun 2007, Howard membintangi filem blockbuster pertamanya, *[[Spider-Man 3]]* sebagai Gwen Stacy. *[[Terminator Salvation]]* merupakan projek beliau seterusnya. Dipilih pada bulan Jun&nbsp;2008, beliau menggantikan Claire Danes sebagai Kate Connor. Ia mengutip $370&nbsp;juta, tetapi menerima kritikan kurang baik.

Howard membintangi *[[The Loss of a Teardrop Diamond]]* pada tahun 2009. Beliau melakonkan watak Victoria dalam *[[The Twilight Saga: Eclipse]]*. Ditayangkan pada Jun&nbsp;30, 2010, filem ini mengutip hampir $700&nbsp;juta dan walaupun menerima ulasan bercampur, pengkritik memberi ulasan positif terhadap peranan Howard.

Pada bulan Disember&nbsp;2009, Howard dipiih untuk berlakon dalam *[[Hereafter (filem)|Hereafter]]* (2010). Filem pertamanya pada tahun 2011 merupakan *[[The Help (filem)|The Help]]*. Beliau menerima pujian kritis untuk lakonannya dalam filem itu dan menerima banyak pencalonan Anugerah Pelakon Wanita Sokongan Terbaik.
Howard kemudiannya berpasukan bersama bapanya untuk membantu menghasilkan *[[Restless (filem 2011)|Restless]]*. Beliau mempunyai peranan sokongan dalam *[[50/50 (filem 2011)|50/50]]*. Juga pada tahun 2011, beliau mengumumkan bahawa beliau akan mengarahkan filem bertajuk *The Originals*. Howard telah menghabiskan tugas mengarah filem pendek, *When You Find Me*.

## Kehidupan peribadi

Howard berjumpa pelakon, Seth Gabel di Universiti New York dan kedua-dua mereka mempunyai hubungan selama lima tahun sebelum berkahwin pada Jun&nbsp;17,&nbsp;2006. Howard melahirkan anak mereka bernama Theodore pada bulan Februari 2007.

Howard melahirkan anak kedua mereka, Beatrice pada bulan Januari 2012.

## Filmografi

## Rujukan

## Pautan luar

* 
* http://brycedallashoward.co/ - The Bryce Dallas Howard Network